Mimmi Tamba

Mimmi Tamba (født 1991)Nordlys (13. september 2013): Norske Dette skal Mimmi synge i "Stjernekamp", besøkt 29. september 2013 er en norsk sanger, produsent, vokalist, skuespiller og låtskriver kjent gjennom sin opptreden i NRK programmet Stjernekamp høsten 2013. 

Tamba er født og oppvokst i Tromsø. Hennes mor, Guri Johnson, er skuespiller ved Hålogaland teater. Hennes far er musiker fra Senegal.Nordlys (28. september 2013): Norske Blir provosert av musikkbransjens kroppshysteri, besøkt 29. september 2013 Som musiker har Tamba vært innom jazz, soul og pop. Høsten 2013 slapp hun musikkvideoen til «Lyset i mørket», hvor hun synger på dialekt.youtube: Mimmi Tamba - Lyset i mørket, hentet 29. september 2013 Hun ga ut debutalbumet Storm samme år.

I 2018 slapp hun singelen «Money» og i 2019 «Happen» før hun i 2020 ga ut sitt andre album Semper Eadem. For albumet ble hun nominert til spellemannprisen i åpen klasse. Andrealbumet ble også nominert til Edvard-prisen – som deles ut av TONO – i klassen «Populærmusikk».

Tamba er utdannet som skuespiller ved Det Norske Teatret. Da dette teateret satte opp musikalen The Book of Mormon i 2018–2019, spilte Tamba rollen som «Nabulungi». Hun medvirket også i Det Norske Teatrets David Bowie-musikal Lazarus. For rollen ble hun nominert til Heddaprisen 2019 i klassen beste kvinnelige skuespiller/medspiller. Senere har hun medvirket i en rekke forestillinger på hovedscenen.

Hun slapp del 2 av sin album-trilogi Titanic i 2022; albumet fikk svært god mottagelse blant musikkanmelderne. 

Semper Eadem ble gjort om til en forestilling på Det Norske Teatret i 2023; forestillingen fikk terningkast 6 i både Aftenposten og Dagbladet, og ble omtalt som en umiddelbar klassiker og kultforestilling. Forestillingen vant Heddaprisen for beste musikkteater i 2023.

 Diskografi 
 2013: Storm (album)
 2020: Semper Eadem (album), SSAudio
 2022: Titanic (album)

Referanser



 Eksterne lenker 



Kategori:Norske popmusikere
Kategori:Norske låtskrivere
Kategori:Norske skuespillere
Kategori:Deltakere i Stjernekamp
Kategori:Nordmenn av senegalesisk opphav
Kategori:Personer fra Tromsø kommune